
    545400 SIGHIŞOARA
Str. Muzeului nr. 7, Tel./Fax 0265 – 771278
H O T Ă R Â R E A NR. 180
                                                                din 28 iulie 2022
privind acceptarea donației unor terenuri din partea RC Europe Development S.R.L. și includerea acestora în domeniul public al Municipiului Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 23.689/19.07.2022 şi la Consiliul Local Sighișoara cu nr. 24.183/22.07.2022, de referatul de aprobare, înregistrat cu nr. 23.691/19.07.2022, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Având în vedere adresa înregistrată la Municipiul Sighișoara cu nr. 17.682/26.05.2022, prin care RC Europe Development S.R.L. face cunoscută intenția, expresă și neechivocă, de a efectua investiția: „Amenajare accese rutiere și a intersecției semaforizate” – str. Mihai Viteazu nr. 94, Municipiul Sighișoara, județul Mureș, în acord total cu reglementările P.U.Z. Mihai Viteazu nr. 94, Municipiul Sighișoara, solicitând concursul Municipiului Sighișoara pe parcursul procedurii de autorizare și realizare a investiției în baza faptului că investiția care se dorește a fi realizată urmează a fi amplasată atât pe terenuri aflate în proprietatea Dezvoltatorului, respectiv terenuri identificate cu nr. cad. 60.127, C.F. 60.127 Sighișoara și nr. cad. 60.133, C.F. 60.133 Sighișoara, cât și pe un teren cu suprafața de 3.800 mp., aflat în proprietatea Municipiului Sighișoara, respectiv de a dona aceste terenuri proprietatea Dezvoltatorului, RC Europe Development S.R.L.;
Ținând cont de faptul că una dintre etapele necesare a fi parcurse, în colaborare, pentru autorizarea și realizarea investiției este și aceea de acceptare a donației, respectiv donație având ca obiect două imobile de natură teren aflate în proprietatea RC Europe Development S.R.L., identificate astfel: Lotul 1 – teren intravilan, în suprafață de 27 mp., situat în Municipiul Sighișoara, str. Mihai Viteazu, nr. 94, jud. Mureș, având categoria de folosință curți - construcții, înscris în C.F. nr. 60.127 Sighișoara, sub nr. cad. 60.127 și Lotul 2 – teren intravilan, în suprafață de 195 mp., situat în Municipiul Sighișoara, str. Mihai Viteazu, nr. 94, jud. Mureș, având categoria de folosință curți - construcții, înscris în C.F. nr. 60.133 Sighișoara, sub nr. cad. 60.133, terenuri ce urmează a face parte din soluția de trafic și pe care urmează a fi realizată parțial investiția;

Având în vedere Hotărârea Consiliului Local Sighișoara nr. 8/27.01.2022 privind aprobarea PLANULUI URBANISTIC ZONAL „CONSTRUIRE CENTRU COMERCIAL, PARCĂRI, RACORD STRADAL, AMENAJARE ACCESE, DRUMURI DE CIRCULAȚIE INCINTĂ, ÎMPREJMUIRE, PILON PUBLICITAR, PANOURI PUBLICITARE INCINTĂ ȘI FAȚADE, AMPLASARE POST TRAFO, BRANȘAMENTE UTILITĂȚI, AMENAJARE PROVIZORIE ORGANIZARE ȘANTIER ”, Sighișoara, strada Mihai Viteazu, nr. 94;

Având în vedere prevederile art. 863 lit. c) coroborate cu prevederile art. 1011 și următoarele din Legea nr. 287/2009 privind Codul civil, republicată, cu modificările și completările ulterioare;

Având în vedere prevederile art. 291 alin. (3) lit. a) și alin. (6) și art. 296 alin. (7) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;
Având în vedere Raportul de specialitate al Serviciului Evidența Patrimoniului și Fond Locativ, înregistrat cu nr. 23.690/19.07.2022, prin care se propune acceptarea donației unor terenuri din partea RC Europe Development S.R.L. și includerea acestora în domeniul public al Municipiului Sighișoara;

Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „b” și „d”, alin. (4) lit. „f” şi alin. (7) lit. „k” și „m” și alin. (14), art. 139 alin. (2) și a art. 196 alin. (1) lit. ,,a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,
     H O T Ă R Ă Ş T E:
Art. 1. (1) Se exprimă acordul de acceptare a donației din partea RC Europe Development S.R.L. având ca obiect terenurile intravilane, în suprafață de 27 mp. și, respectiv, 195 mp., situate în Municipiul Sighișoara, str. Mihai Viteazu, nr. 94, jud. Mureș, având categoria de folosință curți - construcții, înscrise în C.F. nr. 60.127 Sighișoara, sub nr. cad. 60.127 și respectiv în C.F. nr. 60.133 Sighișoara, sub nr. cad. 60.133, acceptând astfel bunurile imobile donate, așa cum au fost acestea descrise și identificate anterior.

(2) Imobilele identificate potrivit prevederilor alineatului precedent, vor intra în proprietatea Municipiului Sighișoara ca aparținând domeniului public, prin încheierea unui act autentic de donație în conformitate cu prevederile art. 863 lit. c) coroborate cu prevederile art. 1011 și următoarele din Legea nr. 287/2009 privind Codul civil, republicată, cu modificările și completările ulterioare, în scopul realizării investiției: „Amenajare accese rutiere și a intersecției semaforizate” – str. Mihai Viteazu nr. 94, Municipiul Sighișoara, județul Mureș. 

(3) În baza actului de donaţie ce se va încheia, se va proceda la completarea inventarului bunurilor domeniului public al Municipiului Sighișoara, conform prevederilor prezentei hotărâri.
(4) Valoarea totală de inventar a imobilelor terenuri donate și acceptate așa cum au fost acestea descrise și identificate în alin. (1) al prezentului articol este de 87.646.39 lei, potrivit documentului contabil care atestă această valoare, emis de către proprietarul dezvoltator al imobilelor donate, RC Europe Development S.R.L.
(5) Date fiind etapele necesare a fi parcurse pentru realizarea investiției, ulterior se vor întocmi formalitățile necesare pentru schimbarea destinației categoriei de folosință a terenurilor ce fac obiectul prezentei hotărâri din categoria de folosință curți - construcții în categoria de folosință drum.

Art. 2. Se mandatează Primarul Municipiului Sighișoara, domnul Ioan - Iulian Sîrbu să semneze actul de donație în formă autentică.
Art. 3. Cu privire la cheltuielile ocazionate de perfectarea contractului de donație, se vor avea în vedere prevederile art. 291 alin. (6) din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare, potrivit cărora actele prin care se fac donaţii unităţilor administrativ - teritoriale sunt scutite de plata oricăror impozite sau taxe.

Art. 4. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Direcția Arhitect Șef, Serviciul Evidența Patrimoniului și Fond Locativ și Biroul Buget, Contabilitate, Salarizare – Direcția Economică din cadrul Municipiului Sighişoara.

Art. 5. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,

  

           Tűrk Michaela               
                                                                                                           Contrasemnează pentru legalitate
                                      SECRETARUL GENERAL al municipiului,


                                        Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Direcția Arhitect Șef;

  2 ex. Serviciul Evidența Patrimoniului și Fond Locativ; 

  1 ex. Biroul Juridic;

  1 ex. Biroul Buget, Contabilitate, Salarizare – Direcția Economică;

  1 ex. Biroul Impozite și Taxe – Direcția Economică;

  1 ex. RC Europe Development S.R.L.

14 ex.  

B.A. 
